
Oznam o konaní volieb do Rady školy

Vážení rodičia, zamestnanci školy, milí žiaci,

riaditeľ Základnej školy s materskou školou, Borodáčova 2, Bratislava týmto oznamuje, že na základe poverenia zriaďovateľa (Mestská časť Bratislava-Ružinov) sa dňa 15. júna 2026 (pondelok) uskutočnia voľby členov do rady školy na nové funkčné obdobie.
Vzhľadom na skutočnosť, že zloženie Rady školy pri Základnej škole s materskou školou nie je v súlade s predpismi účinnými od 1. januára 2026, musí byť jej funkčné obdobie ukončené najneskôr 31. augusta 2026.
V zmysle § 18 ods. 1 zákona o školskej správe za ustanovenie rady školy zodpovedá zriaďovateľ, písomne určuje počet a zloženie členov rady školy a termín vykonania volieb členov rady školy. 
Rada školy je dôležitým samosprávnym orgánom, ktorý spája zástupcov zamestnancov, rodičov, žiakov a zriaďovateľa s cieľom presadzovať záujmy detí, žiakov a školy v oblasti výchovy a vzdelávania.

Zloženie rady školy (Spolu 9 členov)
V súlade s určenou štruktúrou našej ZŠ s MŠ tvorí radu školy 9 členov, pričom v týchto voľbách sa obsadzuje nasledovných 7 volených miest:
· 2 zvolení zástupcovia zamestnancov školy za základnú školu
· 2 zvolení zástupcovia zamestnancov školy za materskú školu
· 1 zvolený zástupca zákonných zástupcov (rodičov) žiakov za základnú školu
· 1 zvolený zástupca zákonných zástupcov (rodičov) detí za materskú školu
· 1 zástupca žiakov 
· Zvyšných 2 členov tvoria delegovaní zástupcovia zriaďovateľa, o ktorých rozhodne Mestská časť Bratislava-Ružinov

Harmonogram a organizácia volieb (15. 6. 2026)
· Voľby zástupcu rodičov detí MŠ:
· Čas: 15:30 hod.
· Miesto: jedáleň ZŠ s MŠ
· Voľby zástupcu rodičov žiakov ZŠ:
· Čas: 15:30 hod.
· Miesto: V budove základnej školy na Borodáčovej a Tomášikovej
· Voľby zástupcov zamestnancov za organizačnú zložku ZŠ:
· Čas: 14:00 hod.
· Miesto: v zborovni ZŠ s MŠ Borodáčova 
· Voľby zástupcov zamestnancov za organizačnú zložku MŠ:
· Čas:12:00 hod.
· Miesto: v zborovni MŠ
· Voľby zástupcu žiakov:
· Čas: počas 3. vyučovacej hodiny
· Miesto: v triedach


Zostavovanie zoznamu kandidátov
Zoznam kandidátov pre jednotlivé kategórie zostavuje predseda rady školy.
· Za kandidáta do rady školy za príslušnú kategóriu možno zapísať len osobu, ktorá na zápis udelila písomný súhlas.
· Svoje návrhy na kandidátov spolu s ich písomným súhlasom odovzdáte členom volebnej komisie v deň konania volieb. 

Dôležité informácie pre voličov
1. Hlasovanie rodičov: Voľby zástupcu rodičov za príslušnú organizačnú zložku (ZŠ alebo MŠ) sú platné, ak sa ich zúčastní nadpolovičná väčšina všetkých oprávnených voličov danej zložky. Za každé dieťa/žiaka môže hlasovať iba jeden zákonný zástupca.
2. Opakované voľby: Ak sa 15. 6. 2026 nezúčastní nadpolovičná väčšina rodičov, riaditeľ školy vyhlási opakované voľby v ten istý deň, teda 15.6.2026, pri ktorých sa už podmienka nadpolovičnej väčšiny nevyžaduje.
3. Overenie totožnosti: Pri prezentácii a prebraní volebného lístka v budove školy je potrebné predložiť preukaz totožnosti.
Ustanovujúce zasadnutie novej rady školy zabezpečí a zvolá riaditeľ školy po úspešnom zrealizovaní všetkých volieb najneskôr do 30. júna 2026 a po obdržaní informácie o delegovaní dvoch zástupcov od mestskej časti Bratislava-Ružinov.




V Bratislave, dňa 1. júna 2026
Mgr. Bc. Martin Kotyra, PhD.
riaditeľ ZŠ s MŠ 

